laion/Wikipedia-Exotic huggingface dataset:
פיט וטילי

פיט וטילי (באנגלית" Pete 'n' Tillie) הוא סרט קולנוע אמריקאי מסוגת דרמה קומית משנת 1972 בבימויו של מרטין ריט, עם קרול ברנט ווולטר מתיאו בתפקידים הראשיים. התסריט מבוסס על הרומן "חלב מכשפה" של פיטר דה פריס משנת 1968. זה סיפור רומנטי, דרמטי וקומי על זוג שחווה משבר קשה לאחר שילדם היחיד מת. יש בו גם קטעים קומיים כמו ההתכתשות האלימה והמשעשעת בין שתי השחקניות בסרט. טילי (קרול ברנט) היא רווקה בת 33 שפוגשת במסיבה של חברתה אשת החברה גרטרוד (ג'רלדין פייג') את פיט סלצר (וולטר מתאו). גרטרוד מנסה לשדך ביניהם והם מתחילים להיפגש. פיט עובד בחברת פרסום ומוקף בבחורות. הקשר עם טילי נמשך בהפסקות עד שפיט מועלה בדרגה ורוכש מכונית ואז מודיעה לו טילי שבלי נישואים אין טעם להמשיך. הם נישאים ונולד להם בן, רובי (לי מונטגומרי). טילי מגלה שפיט בוגד בה כל הזמן אך מעדיפה להמשיך בחיי משפחה שמבוססים על הילד המשותף. היא דוחה גם את ניסיונות החיזור של ברט וילסון (בארי נלסון), ידיד של גרטרוד. המשבר הגדול קורה כאשר הם מתבשרים שרובי לקה בלוקמיה ונותרה לו שנה לחיות. את השנה הם מבלים עם רובי ולאחר שהוא מת מתחולל משבר קשה ביניהם. טילי מנסה להתחבר לדת בעזרת הכומר (קנת סמית) ופיט עוזב את הבית. גרטרוד מייעצת לטילי להתגרש. מי שמנסה לעודד אותה הוא הידיד הגיי ג'ימי (רנה אוברז'ונואה). הוא מציע לה דרך לגרום לגרטרוד לגלות את גילה. הם מציעים לגרטרוד לארגן הגרלת צדקה באחד המוסדות לשם כך היא חייבת לקבל אישור משטרתי. טילי מלווה אותה למשטרה וכאשר השוטר שואל את גרטרוד לגילה, היא מתעלפת. לאחר מכן היא מבינה שטילי רקמה את המזימה הזאת והן מתחילות להתכתש באחת הסצנות המפורסמות של הסרט. גרטרוד מנתקת את יחסיה עם טילי. טילי נכנסת לדיכאון ומאושפזת בסנטוריום שם מבקר אותה ג'ימי ומציע לה נישואים... לבסוף מגיע פיט לסנטוריום הם פוסעים במוסד ורואים אם וילד. פיט מתחיל לדמוע וטילי מבינה שהוא השתנה. שניהם פוסעים לקראת פרק חדש בחייהם. פרס באפט"א לשחקן הטוב ביותר בתפקיד ראשי - וולטר מתיאו מועמדות לפרס אוסקר לתסריט המקורי הטוב ביותר - יוליס אפשטיין מועמדות לפרס אוסקר לשחקנית המשנה הטובה ביותר - ג'רלדין פייג' מועמדות לפרס גלובוס הזהב לשחקן הטוב ביותר - סרט קומדיה או מוזיקלי - וולטר מתיאו מועמדות לפרס גלובוס הזהב לשחקנית הטובה ביותר - סרט קומדיה או מוזיקלי - קרול ברנט מועמדות לפרס גלובוס הזהב לשחקנית המשנה הטובה ביותר - סרט קולנוע - ג'רלדין פייג' מועמדות לפרס גילדת הכותבים של אמריקה לתסריט המעובד הטוב ביותר - יוליוס אפשטיין "פיט וטילי", במסד הנתונים הקולנועיים IMDb (באנגלית) "פיט וטילי", באתר נטפליקס "פיט וטילי", באתר AllMovie (באנגלית) "פיט וטילי", באתר Rotten Tomatoes (באנגלית) "פיט וטילי", במסד הנתונים הקולנועיים KinoPoisk (ברוסית) קדימון לפיט וטילי, באתר יוטיוב המאבק של טילי וגטרוד, באתר יוטיוב פיט וטילי, באתר TCM
אליפות העולם בהוקי קרח 2023

אליפות העולם בהוקי קרח 2023 הייתה טורניר אליפות העולם בהוקי קרח שהתקיים בריגה שבלטביה ובטמפרה שבפינלנד בחסות פדרציית ההוקי קרח הבינלאומית, והייתה האליפות ה-87 במספר. הטורניר החל ב-12 במאי והסתיים במשחק הגמר ב-28 במאי 2023. זו הייתה הפעם העשירית שפינלנד אירחה את אליפות העולם, והפעם השלישית בה אירחה את האליפות במשותף עם מדינה אחרת. עבור לטביה זו הייתה הפעם השלישית בה היא אירחה את האליפות, ולראשונה אירחה אותה במשותף עם מדינה אחרת. האליפות נועדה להיערך בתחילה בסנקט פטרבורג שברוסיה, אך עקב הפלישה הרוסית לאוקראינה ניטלה מרוסיה זכות האירוח. כמו כן, נבחרות רוסיה ובלארוס הושעו מהאליפות בשל אותה הסיבה. נבחרות סלובניה והונגריה, שעלו לדרג העליון מדרג 1A, השתתפו באליפות במקום נבחרות בריטניה ואיטליה שירדו לדרג 1A כיוון שדורגו אחרונות באליפות העולם בהוקי קרח 2022. עבור הונגריה זו הייתה השתתפות ראשונה באליפות העולם של הדרג העליון מאז 2016. נבחרת קנדה זכתה באליפות לאחר ניצחון 5:2 על גרמניה במשחק הגמר. עבור קנדה זו הייתה הזכייה ה-28 במפעל, ובכך קבעה בו שיא זכיות חדש. עבור גרמניה, מדליית הכסף הייתה המדליה הראשונה שלה במפעל מאז 1953 (אז כמערב גרמניה). נבחרת לטביה, אחת המארחות, זכתה במדליית הארד לאחר שגברה במשחק על המקום השלישי 4:3 על נבחרת ארצות הברית לאחר הארכה. עבור לטביה זו הייתה מדליה ראשונה אי פעם בדרג העליון של מפעל כלשהו של פדרציית ההוקי קרח הבינלאומית. נבחרות סלובניה והונגריה, שנה בלבד אחרי שעלו מדרג 1A, ירדו בחזרה לדרג 1A לשנה הבאה לאחר שסיימו במקומות האחרונים. במקומן תשחקנה באליפות העולם בהוקי קרח 2024 נבחרות בריטניה ופולין, שזכו במקומות הראשונים בדרג 1A. לפולין זו תהייה הופעה ראשונה בדרג העליון של אליפות העולם מאז 2002. בחצי הגמר משובצות מנצחות רבע הגמר מחדש, על פי הישגיהן בבתים המוקדמים. ‏ * אחרי הארכה מדיה וקבצים בנושא אליפות העולם בהוקי קרח 2023 בוויקישיתוף אתר האינטרנט הרשמי של אליפות העולם בהוקי קרח 2023 (באנגלית) ניצחון (בזמן החוקי) מקנה 3 נקודות בטבלה ניצחון בהארכה, כולל דו-קרב חבטות עונשין, מקנה 2 נקודות בטבלה הפסד בהארכה, כולל דו-קרב חבטות עונשין, מקנה נקודה אחת בטבלה הפסד (בזמן החוקי) אינו מקנה נקודות בטבלה
I Fall Apart

I Fall Apart הוא שיר של הראפר והזמר האמריקאי פוסט מאלון. השיר נשלח לרדיו קצבי עכשווי באמצעות ריפבליק רקורדס ב-17 באוקטובר 2017, כסינגל השישי והאחרון מתוך אלבום הבכורה שלו, Stoney. מאלון כתב את השיר יחד עם המפיק אילנג'לו לצד בילי וולש. "I Fall Apart" נכלל באלבום הבכורה של פוסט מאלון, Stoney, משנת 2016, ובמקור לא יצא כסינגל, אך הופעה חיה של השיר שפורסמה ב-24 בספטמבר 2017 הפכה לוויראלית. וידאו מתוך ההופעה פורסם על ידי מעריץ בטוויטר וצבר למעלה מ-200,000 לייקים. הוא מאוחר יותר הועלה גם לפייסבוק, וזכה ללמעלה מ-7.9 מיליון צפיות. השיר הגיע בשיאו למקום ה-16 במצעד הבילבורד הוט 100, ולמקום ה-19 במצעד הסינגלים הבריטי, ובכך הפך לשיר המצליח ביותר במצעדים בבריטניה מתוך Stoney. מידע על הסינגל "I Fall Apart" באתר מיוזיק בריינז מילות השיר "I Fall Apart" באתר Genius סרטון השיר "I Fall Apart" באתר יוטיוב Fleisher, Grace (14 בדצמבר 2017). "Post Malone – I Fall Apart (xo sad remix)". Dancing Astronaut. נבדק ב-4 במאי 2018. {{cite news}}: (עזרה) Anderson, Trevor. "Nearly A Year After Its Release, Post Malone's 'I Fall Apart' Hits The Hot 100". Billboard. נבדק ב-16 באוקטובר 2017. {{cite web}}: (עזרה) "Post Malone – Full Official Chart History". Official Charts. נבדק ב-11 בנובמבר 2017. {{cite web}}: (עזרה)
ימ"מ יחידת פריצה

ימ"מ יחידת פריצה (באנגלית: S.W.A.T) הוא סרט פעולה משנת 2003, המבוסס על סדרת טלוויזיה באותו שם ששודרה באמצע שנות ה־70. את הסרט ביים קלארק ג'ונסון ומככבים בו סמואל ל. ג'קסון, קולין פארל, אל אל קול ג'יי ומישל רודריגז בתפקידים הראשיים. ג'ים סטריט ויחידתו (ה־SWAT, יחידה מיוחדת ללוחמה בטרור) מוזעקים לבנק שבו קבוצת שודדים לקחו בני ערובה. לאחר שנכנסו בחשאי לתוך הבנק, שותפו ליחידה של סטריט, בריאן גמבל, מפר פקודות ישירות ויורה באחד מבני הערובה מתוך ניסיון לירות בשודדים. עקב כך, בריאן וג'ים מורדים בדרגה. דרכיהם נפרדות כתוצאה מסכסוך, לאחר שהיו חברים כבר שנים רבות. בשעה שגמבל פורש מהיחידה, סטריט מועבר לתפקיד מחסנאי נשק. סטריט נקרא חזרה לשורות היחידה לאחר שסמל שני דן "הונדו" הרלסון מארגן מחדש את הצוות. במקביל משטרת לוס אנג'לס עוצרת רוצח מבוקש בשם אלכס מונטל, שרצח את אביו ודודו עבור שליטה בעסקיהם המפוקפקים. כאשר השוטרים מובילים אותו לתוך תחנת המשטרה, מונטל צועק בפני כלי התקשורת שמי שיוציא אותו מידי המשטרה יקבל 100 מיליון דולר. משימתו של הימ"מ היא להוביל את מונטל לבית הכלא. במהלך הנסיעה להובלת האסירים, חוליית פושעים תוקפת את האוטובוס בניסיון לשחרר את מונטל. מאוחר יותר מתברר שבראש הפושעים עומד גמבל, שהחליט לחצות לצד שכנגד. הוא והחוליה שלו מחלצים את מונטל מידי יחידת הימ"מ ומובילים אותו דרך תחנת רכבת תחתית לתוך מטוס שחטפו בניסיון להבריח את מונטל מהארץ. לאחר שכמעט והצליחו, ימ"מ יחידת הפריצה עוצרים בכוח את המטוס ומתפתחים חילופי ירי. בסוף הסרט מתעמת ג'ים סטריט מול חברו לשעבר בריאן גמבל, והיחידה מצליחה להעביר את מונטל לבית הכלא. סמואל ל. ג'קסון – סמל שני דן "הונדו" הרלסון, יוצא סיירת חיל הנחתים שלחם בוייטנאם קולין פארל – השוטר ג'ים סטריט, יוצא הקומנדו הימי מישל רודריגז – השוטרת כריס סאנצ'ז אל אל קול ג'יי – השוטר דיקון "דיק" קיי ג'וש צ'ארלס – השוטר טי. ג'יי מקייב ג'רמי רנר – השוטר בריאן גמבל בריאן ואן הולט – השוטר מייקל בוקסר אוליבייה מרטינז – אלכס מונטל רג' א. קת'י – השוטר גרג ולסקז לארי פוינדקסטר – קפטן תומאס פולר מדיה וקבצים בנושא ימ"מ יחידת פריצה בוויקישיתוף אתר האינטרנט הרשמי של ימ"מ יחידת פריצה "ימ"מ יחידת פריצה", במסד הנתונים הקולנועיים IMDb (באנגלית) "ימ"מ יחידת פריצה", באתר נטפליקס "ימ"מ יחידת פריצה", באתר AllMovie (באנגלית) "ימ"מ יחידת פריצה", באתר Rotten Tomatoes (באנגלית) "ימ"מ יחידת פריצה", באתר Box Office Mojo (באנגלית) "ימ"מ יחידת פריצה", באתר Metacritic (באנגלית) "ימ"מ יחידת פריצה", במסד הנתונים הקולנועיים KinoPoisk (ברוסית)
אורם הגדול

אורם הגדול (בוולשית: Y Gogarth; באנגלית: Great Orme) הוא מצוק סלעי בקצה חצי האי קרוד'ין, בין שפך נהר הקונווי למפרץ ל'אנדידנו בצפון ויילס, הממלכה המאוחדת. משמעות שמו באנגלית "אורם" מבוסס על המילה הנורדית העתיקה "Urm" שמשמעו נחש ימי, ככל הנראה הוא נקרא כך במהלך פלישות ויקינגיות לאזור מאחר שהרכס הסלעי דומה למפלצת ימית המבצבצת מהים. בצד השני של מפרץ ל'אנדידנו ישנו מצוק דומה אך קטן יותר המכונה "אורם הקטן". התיישבות משמעותית החלה באורם במהלך תקופת הברונזה סביב תחילת האלף השני לפנה"ס, כאשר התפתח במקום מכרה נחושת ששיא תפוקתו היה בין 1700 ל-1400 לפנה"ס. המכרה היה כל כך חשוב ומוצלח שעד לשנת 1600 לפנה"ס לא נותר עוד מכרה נחושת פתוח באי הבריטי שיכל לעמוד בתפוקת הכרייה באורם. על פי תיארוך פחמן-14, המכרה הפרהיסטורי כנראה ננטש סביב 700 לפנה"ס, ובחפירות לאחר שנתגלה ב-1987 נמצאו באתר 2,400 ראשי פטיש וכ-30,000 כלי עצם ששימשו את הכורים. בהמלך ימי הביניים התפתחו שלושה יישובים למרגלות אורם הגדול, אלו היו בבעלות הבישופ של בנגור תחת השם אחוזת גורגרת'. אניאן, הבישופ של בנגור, קיבל את השליטה באזור כהוקרה על תמיכתו באדוארד הראשון, מלך אנגליה ב-1284, אניאן אף בנה ארמון באחוזה שעמד בדופן הדרום-מערבי של אורם עד שהושמד במרד אווין גלינדור ב-1400. לצד העיירה גורגרת', שני היישובים הנוספים היו קנגריוודר בדופן הצפון-מזרחית של אורם (כיום עומדת במקום כנסיית טידנו הקדוש של על שמו ל'נדידנו), ואין וויד'פיד שהתפתחה דרומית למבצר הגבעה פן-אי-דינס בצד הדרומי של רכס אורם הגדול. במהלך המאה ה-18 מצבורי הנחושת באורם החיו מחדש את תעשיית הכריה במקום אם כי באופן מצומצם יחסית לכרייה באתרים אחרים בוויילס. אין וויד'פיד החלה לגדול לכיוון מדרונות אורם עם הקמת מגורים לכורים והתפחות התיישבות נרחבת יותר הודות למכרה החדש שהוקם. בשנת 1826 נבנתה באורם תחנת סמפור, ב-1855 התחנה הומרה לתחנת טלגרף חשמלי שחיברה את ליברפול להוליהד וב-1859 התחנה עברה לאתר חדש שכלל גם מגדלור חדש שהוקם בפסגת אורם. במהלך התקופה הוויקטוריאנית ל'אנדידנו זכתה לפריחה משמעותית והפכה ליעד תיירותי חשוב, רכס אורם הצמוד לעיירה הפך לאתר טיול עבור אלפי המבקרים שפקדו את ל'אנדידנו כל שנה. ב-1858 נפתח שביל ההליכה הראשון באורם וב-1903 הושלמה בנייתו ופתיחתו של חשמלית אורם הגדול שהביאה מבקרים מהעיירה עד לפסגת אורם ופועלת עד ימינו. מסלולי טיול באורם הגדול באתר Visit Conwy. פארק אורם הגדול באתר Visit Wales. ברושור הסבר על האזור, אתר מחוז קונווי. R. Alan Williams, Cecil Le Carlier De Veslud, Boom and bust in Bronze Age Britain: major copper production from the Great Orme mine and European trade, c. 1600–1400 BC, Antiquity Publications, 371 93, Cambridge University Press, 2019, עמ' 1178-1196 doi: https://doi.org/10.15184/aqy.2019.130. Llandudno Great Orme Tramway Conwy North Wales UK, web.archive.org, ‏2013-06-25
אברהם דוד ריווח

הרב אברהם דוד ריווח (ה'תרמ"ג, 1883 - כ"א בניסן ה'תרצ"ח, 1938) היה ראש ישיבה בסאלי, ורבה של סטאט שבמרוקו בראשית המאה העשרים. מחבר השו"ת 'ויען אברהם'. נולד בסאלי שמרוקו. בנערותו למד אצל הרב אפרים פרץ, ולאחר מכן למד ושימש את הרב רפאל אנקווה. סביב שנת ה'תרס"ה, נסמך להיות שוחט ובודק על ידי הרב שלמה בירדוגו. ושימש בתפקיד זה בין השנים ה'תרע"א - ה'תרע"ד יחד עם רבי יצחק אנקאווא. בשנת ה'תרפ"ד כיהן כראש ישיבה בעירו סאלי. במקביל, שימש כסופר בית הדין וכשליח ציבור באחד מבתי הכנסיות של העיר. לא יאוחר משנת ה'תרפ"ט, כיהן ברבנות העיר סטאט שבמרוקו, עד לפטירתו. בשבתו ברבנות, נשא ונתן עם חכמי מרוקו כדוגמת המשמ"ח אליקים. ובעיקר עם חכמי רבאט וסאלי כדוגמת רבי חיים רפאל עטייא, רבי דוד צבאח, רבי חיים יקותיאל בירדוגו, הרב אפרים חסאן. בעקבות תופעת החילון שהחלה בזמנו, התתמודד עם שאלות אקטואליות. בין השאר פסק, שילד בכור שאביו הוא גוי ואמו יהודיה, ראוי לבית הדין לפדות את הילד, על אף שבית הדין לא מחויב לכך מצד ההלכה. במקרה הפוך, שהאב יהודי והאם גויה, וההורים רוצים למול את בנם, הסתייג, משום שחשש שבמקומות שלא רושמים את הילדים הנולדים בצורה מסודרת, ישכחו שהילד גוי. בתו קלארה נישאה להרב שמעון כהן, מדייני מרוקו. בתו זהרא נישאה לרב יחייה בן הראש, רבה של פור-ליוטי. רבי אברהם נהג לבקר יהודים שנעצרו ונכלאו בבית כלא על ידי השלטונות הצרפתים בעוון חתירה נגד השלטון. בביקורו היה מספק להם די מחסורם, ואף העביר להם שיעור בפרשת השבוע. בביקורו האחרון, נדבק בבית הכלא במחלת הטיפוס, ולאחר זמן קצר נפטר ממנה, בליל שביעי של פסח בשנת ה'תרצ"ח בסטאט. עם פטירתו פרץ ויכוח היכן יקבר רבי אברהם, אם בעיר סטאט או בעיר הולדתו סאלי. לאחר מאמצים רבים מצד אנשי סאלי, רבי אברהם נקבר בעירם. ויען אברהם - שו"ת על ארבעת חלקי השולחן ערוך. בתוכו: קונטרס לאברהם למקנה - קונטרס על דיני שחיטה וטריפות, ג'רבא תש"י. ראו בהקדמת חכמי קזבלנקה לספר 'ויען אברהם', ויען אברהם חאה"ע סי' ג'. מן הגנזים יב, עמ' תכא. ראו: קהלת צפרו חלק ב עמ' 266. ויען אברהם אבן העזר סימן יא. ראו: בתוך שו"ת ויען אברהם, קונטרס 'לאברהם למקנה' סימן ב. ויען אברהם חיו"ד סי' ב. ויען אברהם חלק אה"ע סימנים ו-ז. ויען אברהם חלק אה"ע סימן י. ויען אברהם יורה דעה סימן ד. ויען אברהם יורה דעה סימן ח'. ראו: סאלי וחכמיה עמ' כה.
Sweater Weather

Sweater Weather הוא שיר של להקת הרוק האלטרנטיבי הנייברהוד. השיר נכתב על ידי חברי הלהקה ג'סי רותרפורד, זאק אייבלס וג'רמי פרידמן, והופק על ידי ג'סטין פילברואו. הוא משמש כסינגל המוביל מתוך אלבום הבכורה שלהם, I Love You. השיר הגיע למקום הראשון במצעד השירים האלטרנטיביים של בילבורד ביוני 2013. בשלהי שנת 2020, השיר זכה לפופולריות מחודשת בעקבות שימוש רב בפלטפורמת טיקטוק. נכון ל-2022, השיר הוא אחד מ-100 השירים המושמעים ביותר בספוטיפיי. זאק אייבלס אמר ב-Radio.com: "יום אחד ג'סי היה אצלי בבית ואני ניגנתי בגיטרה. והוא אמר, 'היי זה די מגניב, תן לי להקליט את זה'. ובמקרה זה הפך ל-"Sweater Weather". כשסיימנו לכתוב את השיר, כשהכל נאמר ונעשה אמרנו 'אוקיי, זה די טוב, אנחנו צריכים להמשיך לכתוב שירים". ג'סי רותרפורד הוסיף ואמר: "אני חושב ש-'Sweater Weather' אולי היה השיר הטוב ביותר שכתבנו אי פעם, אבל לא חשבתי שזה הולך להיות השיר הטוב ביותר שאי פעם נכתוב. זה היה כמו לקבל תקליט פלטינה, כמו לחיצה קטנה על התחת". ישנם שני וידאו קליפים לשיר. הקליפ המקורי יצא לאור ב-28 במרץ 2012, אך לאחר מכן עבר למצב לא רשום. הקליפ השני של השיר בוים על ידי זאק סקולר ודניאל איגלסיאס ג'וניור ויצא ב-5 במרץ 2013. הקליפ הוא בשחור-לבן. פלטפורמות מדיה חברתית משתמשות באופן קבוע בשם השיר או בהאזנה לשיר כביטוי לביסקסואליות, והוא אף מוגדר כ"המנון דו-מיני". ב-Unpublished Zine נאמר שהשיר הפך להמנון דו-מיני בשל האינטימיות שלו, הנייטרליות המגדרית היחסית של המילים, לבישת בגדים "דו-מיניים" של המספר, והדמיון המלודי של השיר לשירים אחרים שהיו פופולריים בטאמבלר בזמן בו יצא, כשמשתמשים רבים החלו לבטא את הדו-מיניות שלהם. מידע על היצירה "Sweater Weather" באתר מיוזיק בריינז מידע על היצירה "Sweater Weather" באתר Discogs מילות השיר "Sweater Weather" באתר Genius סרטון השיר "Sweater Weather" באתר יוטיוב "Interview: The Neighbourhood Wants to Be the Biggest Band in the World". Radio.com. 23 בינואר 2014. אורכב מ-המקור ב-4 באפריל 2014. נבדק ב-8 ביוני 2019. {{cite web}}: (עזרה) Songfacts. "Sweater Weather by The Neighbourhood - Songfacts". www.songfacts.com (באנגלית). נבדק ב-2014-05-29. "The Neighbourhood Premieres New Video For 'Afraid'". Sony Music Entertainment. 17 באוקטובר 2013. אורכב מ-המקור ב-22 בינואר 2014. נבדק ב-6 בפברואר 2014. {{cite web}}: (עזרה) "Here's the real meaning behind TikTok's 'Sweater Weather' trend". www.yahoo.com (באנגלית אמריקאית). נבדק ב-2022-04-16. "How "Sweater Weather" Became a Bisexual Anthem". Unpublished Magazine (באנגלית אמריקאית). נבדק ב-2020-11-17. Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) Rock Streaming Songs, Billboard, ‏2023 (באנגלית אמריקאית) NZ Top 40 Singles Chart, מצעד המוזיקה הרשמי של ניו זילנד, ‏12 באוגוסט 2024
השנה היפה בחיי

השנה היפה בחיי הוא מחזמר ישראלי שעלה בתיאטרון חיפה בספטמבר 2022, ובתיאטרון הבימה באוקטובר של אותה שנה. את המחזמר כתב אוהד חיטמן, ביים משה קפטן ומככבים בו לי בירן (לסירוגין עם נדיר אלדד), רוני דלומי (לסירוגין עם אילי עלמני), מיקי קם, אורנה דץ, בן יוסיפוביץ' (לסירוגין עם אליעד סודאי), יואב מילשטיין, שירה לוי (לסירוגין עם לירון כרקוקלי), ואחרים. על הכוראוגרפיה אחראי עוז מורג, על הניהול מוזיקלי והעיבודים אחראי ליאור רונן. סיפורם של זוג צעיר, רוני - מוזיקאי כותב מחזות זמר ודנה - שחקנית, המתמודדים עם המעבר מחיי זוגיות רומנטיים, יציבים ורגועים לשגרה המאתגרת שבהורות לבנם אריק שזה עתה נולד. המחזמר מלווה את השניים משלב ההודעה על ההריון להוריהם, דרך הלידה, ועד הקשיים בהורות בליווי אימהות דעתניות השונות בתכליתן - אמא של רוני שוש ואמא של דנה סילבי, כמו גם חברים הומואים בן ואודי שמגדלים תאומים וחווים בעצמם קשיים בשימור הזוגיות. המשבר בזוגיות מוביל את הזוגות לחיפוש אחר גיוון בחיי המין, לבגידות, להתרחקות ולטיפול פסיכולוגי זוגי, עד שלבסוף הם מצליחים להתגבר על הקשיים ולחיות יחד. מערכה ראשונה מערכה שנייה אתר האינטרנט הרשמי של השנה היפה בחיי, באתר תיאטרון הבימה אתר האינטרנט הרשמי של השנה היפה בחיי, באתר תיאטרון חיפה השנה היפה בחיי - הטריילר הרשמי, סרטון באתר יוטיוב, צילמה וערכה שיר מוסן תוכניית המחזמר אורין ויינברג, "השנה היפה בחיי" מוכיח שהחיים הם לא מחזמר, אבל בהחלט חומר לאחד מעולה, באתר ynet, 18 בפברואר 2023 רוני גבריאל שדה, ‏"השנה היפה בחיי"- מה קורה לנשואים טריים כשהחלום המשפחתי מרגיש קצת כמו סיוט?, באתר מעריב אונליין, 26 בפברואר 2023 איתמר מועלם, "השנה היפה בחיי": השלם קטן מסכום חלקיו, מרתה יודעת, מגזין תיאטרון, 26 במרץ 2023
Lean On

Lean On הוא שיר של הרכב הדאנס האלקטרוני האמריקאי מייג'ור לייזר והתקליטן הצרפתי די ג'יי סנייק בהשתתפות הזמרת הדנית מו. השיר יצא לאור ב-2 במרץ 2015, כסינגל המוביל מתוך אלבום האולפן השלישי של מייג'ור לייזר, Peace Is the Mission. בנוגע לתהליך היצירתי מאחורי "Lean On", המפיק דיפלו ממייג'ור לייזר אמר, "כתבנו את השיר הזה עם מו מוקדם מאוד על בסיס אינסטרומנטל שג'וניור בלנדר יצר בכמה מפגשים בטרינידד. זה היה הוק חזק. מאוד גדול בשבילי, אך להפקה הייתה חסרה הגישה שהיינו צריכים. שנה לאחר מכן, מיקססתי את השיר בקצב אחר לגמרי וביקשתי מדי ג'יי סנייק פוסט-פזמון. אחרי שהוא עשה את שלו, אני, מו ובלנדר כתבנו מחדש את השיר בטמפו החדש בלאס וגאס והוא הפך למשהו מאוד ייחודי שהפך לסינגל המוביל מהאלבום שלנו. אנחנו מאוד גאים בשיר הזה". דיפלו הציע עיבוד רגאיי איטי יותר לשיר לריהאנה, אך היא דחתה אותו. הוא הציע את עיבוד זה גם לניקי מינאז', שדחתה אותו גם כן. דיפלו כינה את השתלשלות העניינים הזו "ברכה במסווה", וטען כי "מו נשמעת טוב יותר מכל אחד שהיה יכול להיות על השיר". השיר היה להצלחה מסחרית עולמית. בארצות הברית, השיר נכנס לתחתית מצעד הבילבורד הוט 100 ב-25 באפריל 2015, אך מאוחר יותר הגיע בשיאו למקום הרביעי, ב-29 באוגוסט 2015, ושהה כ-10 שבועות רצופים בעשירייה הפותחת. כניסה זו הופכת אותו ללהיט המצליח ביותר של מייג'ור לייזר ומו במדינה באותה תקופה, וכן היה לשירם השני של מייג'ור לייזר, מו ודי ג'יי סנייק בהתאמה שהגיע לעשירייה הפותחת במצעד. את הקליפ הנלווה ל-"Lean On" ביים טים ארם, בהפקת מיכאיל מהרה, אקשיי מולטאני & פר ולן ומנהל הצילום ג'ייקוב מולר. הוא צולם באולפני ND, קארג'ט וקאול הריטג' סיטי, וכן ואסאי במהאראשטרה. חלק מהסצנות בקליפ מצולמות באולם הזהב של בניין העירייה של סטוקהולם. הוא נוצר בהשראת סיבוב הופעות של מייג'ור לייזר בשוודיה. נכון לנובמבר 2022, לקליפ למעלה מ-3.2 מיליארד צפיות. מידע על היצירה "Lean On" באתר מיוזיק בריינז מידע על הסינגל "Lean On" באתר מיוזיק בריינז מידע על השיר "Lean On" באתר AllMusic מידע על היצירה "Lean On" באתר Discogs מילות השיר "Lean On" באתר Genius סרטון השיר "Lean On" באתר יוטיוב מידע על הרצועה "Lean On" באתר ספוטיפיי "Major Lazer's Lean On becomes most streamed track on Spotify ever". BBC Newsbeat (באנגלית בריטית). 2015-12-11. נבדק ב-2018-12-10. Carley, Brennan. "Diplo Says 'Lean On' Was Initially Meant for Nicki Minaj or Rihanna". Spin. נבדק ב-15 ביוני 2015. {{cite web}}: (עזרה) "Billboard Hot 100, April 25, 2015". Billboard.com. Major Lazer & DJ Snake - Lean On (feat. MØ) (Official Music Video), סרטון בערוץ "Major Lazer Official", באתר יוטיוב (אורך: 02:59) Rolling Stone India (23 במרץ 2015). "Watch: Major Lazer's New Video Lean On". Rolling Stone India. נבדק ב-25 במאי 2019. {{cite journal}}: (עזרה) "Major Lazer's new video shot in Mumbai, garners 1.5 million views on YouTube". The Indian Express. 30 במרץ 2015. נבדק ב-14 ביוני 2015. {{cite web}}: (עזרה) Thompson, Hunter (23 במרץ 2015). "Major Lazer and DJ Snake – Lean On (featuring MØ) (Official Music Video)". Run The Trap. נבדק ב-25 במרץ 2015. {{cite web}}: (עזרה)
שטרן

שטרן הוא שם משפחה נפוץ ממקור גרמני (Stern), שפירושו כוכב. האם התכוונתם ל... אישים אביחי שטרן (יליד 1985) – ראש עיריית קריית שמונה, עורך דין במקצועו אברהם שטרן (פירושונים) – אישים שונים בשם זה אדולף שטרן (1848–1931) – סופר והחבר היהודי הראשון בפרלמנט הרומני אוטו שטרן (1888–1969) – פיזיקאי יהודי–גרמני, הוגה ניסוי שטרן–גרלך בתורת הקוונטים יחד עם ולטר גרלך אורי שטרן (1948–1985) – שחיין וכדורסלן ישראלי אייזק שטרן (1920–2001) – כנר יהודי אמריקאי, נחשב לאחד מגדולי הכנרים הווירטואוזים של המאה העשרים אליעזר שטרן (1915–1981) – פרופסור לחינוך באוניברסיטת בר–אילן אלעזר שטרן (יליד 1956) – חבר הכנסת ולשעבר שר המודיעין, אלוף במילואים שכיהן כראש אכ"א, מפקד בית הספר לקצינים וקצין חינוך ראשי אנטול שטרן (1899–1968) – משורר יהודי פולני אפרים שטרן (1934–2018) – פרופסור לארכאולוגיה באוניברסיטה העברית, מבכירי הארכאולוגים בישראל אריה שטרן (יליד 1944) – רבה הראשי של ירושלים, ראש מכון "הלכה ברורה ובירור הלכה" גבריאל שטרן (1913–1983) – עיתונאי ישראלי גריגורי שטרן (1900–1941) – גנרל יהודי בצבא האדום דוד שטרן (1910–2003) – לשעבר נשיא התאחדות הקבלנים וחבר הכנסת דינה שטרן (1919–2023) – חוקרת ספרות ישראלית, דוקטור לספרות ולשון ומרצה באוניברסיטת בר-אילן דן שטרן (1949–2021) – אלוף ישראל בשחייה הנס שטרן (1922–2007) – צורף ואיש עסקים, מקים חברת התכשיטים ה.שטרן וולטר שטרן (יליד 1965) – במאי וידאו קליפים אנגלי זהבה אודס-שטרן (1916–2004) – פסלת ישראלית יאיר שטרן (יליד 1942) – עיתונאי ואיש טלוויזיה ישראלי; בנו של מפקד לח"י אברהם שטרן ידידיה צבי שטרן (יליד 1955) – משפטן ישראלי יוסי שטרן (צייר) (1923–1992) – צייר ומאייר ישראלי יורי שטרן (1949–2007) – חבר הכנסת, דוקטור לכלכלה יחיאל מיכל שטרן (יליד 1949) – רב שכונת עזרת תורה בירושלים ומחבר תורני יעקב שטרן (1932–2008) – תת-אלוף בצה"ל, ראש מחלקת המבצעים במלחמת יום הכיפורים וקצין אג"ם פיקוד הצפון במלחמת ששת הימים ליה שטרן (ילידת 1950) – כנרת יהודיה אמריקאית מאיר שטרן – רב היישוב מירון שבגליל מנדל שטרן (1811–1873) – סופר, משורר, מחזאי ומתרגם מנחם שטרן (1925–1989) – היסטוריון ישראלי, חוקר תקופת בית שני מנחם מנדל שטרן (רב) (1759–1834) – רבה של סיגט משה שטרן (דברצין) – רב הונגרי–אמריקאי משה שטרן – רב ואב בית דין פוליין–ריסקיווא משה שטרן (חזן) (1935–2023) – חזן ידוע נח שטרן (1912–1960) – משורר עברי, מתרגם ועורך נפתלי שטרן (יליד 1955) – רופא פנימי ואנדוקרינולוג, פרופסור לרפואה פנימית, מנהל המכון האנדוקרינולוגי בבי"ח איכילוב עדי שטרן (פירושונים) – אישים שונים בשם זה פרידל שטרן (1917–2006) – קריקטוריסטית צבי אלימלך שטרן – רב רמי שטרן (יליד 1958) – סטנד–אפיסט ישראלי, מחלוצי התחום בישראל שי שטרן (יליד 1967) – מפיק טלוויזיה ומראיין ישראלי שלמה יצחק שטרן – רב שמואל אליעזר שטרן (יליד 1948) – דיין, פוסק הלכה ורב בבני ברק שמואל מיקלוש שטרן (שמואל מ. שטרן; 1920–1969) – חוקר שירת ימי הביניים ויהדות ספרד שרה שטרן-קטן (1918–2001) – אשת ציבור וחברת הכנסת אחר שטרן (שבועון) – שבועון חדשות גרמני, יוצא לאור משנת 1948 בית שטרן – בניין משומר ומשוחזר ברובע ממילא בירושלים ה.שטרן – חברת תכשיטים שנוסדה על ידי הנס שטרן סטרן (פירושונים) שטרנברג (פירושונים)
המיפסלודון

המיפסלודון (שם מדעי: Hemipsalodon; מילולית: "שן חצי-מספריים") הוא סוג של יונק נכחד ממשפחת ההאיניילוריים שהתקיים באמריקה הצפונית במשך האאוקן המאוחר שלפני 41.2 עד 37 מיליון שנה מזמננו. סוג זה תואר בידי החוקר אדוארד קופ ב-1885 ונכללים בו 2 מינים: H. grandis, אשר התגלה בויומינג ובמחוז ססקצ'ואן שבקנדה ו-H. viejaensis, אשר התגלה בטקסס ב-1986. טורף קדום זה היה קרובו של ההאיניילורוס אך היה בעל גולגולת עבה ומוארכת, מזכירה את זו של ההרפגולסטיס מסדרת המזוניכידיים. הגולגולת שלו הגיעה לאורך 45 ס"מ, עם לסת תחתונה באורך 34 ס"מ והיה בעל שיניים גדולות וניבים ארוכים מאוד. מדידה של גופו הראתה שהיה גדול מאוד, גדול כמו דוב גריזלי מודרני במשקל של 150 עד 250 ק"ג ובאורך של 2 מטרים. מבנה לסתותיו עזר לו להרוג טרף קטן עד בינוני במהירות. מדיה וקבצים בנושא המיפסלודון בוויקישיתוף המיפסלודון, באתר GBIF (באנגלית) Mellett, James Silvan (1969). "A skull of Hemipsalodon (Mammalia, Deltatheridia) from the Clarno Formation of Oregon". American Museum Novitates (2387). hdl:2246/2597